IMF ชี้ประเทศต่างๆทั่วโลกมีหนี้ท่วมสูงเป็นประวัติการณ์ 152 ล้านล้านดอลล์
IMF ชี้ประเทศต่างๆทั่วโลกมีหนี้ท่วมสูงเป็นประวัติการณ์ 152 ล้านล้านดอลล์
7 ต.ค. 2559

ผู้สื่อข่าวรายงานว่า กองทุนการเงินระหว่างประเทศ (IMF) ออกรายงานจับตาสถานการณ์ด้านการคลัง (Fiscal Monitor) รอบครึ่งปีในวันนี้ ระบุว่า ประเทศต่างๆทั่วโลกมีหนี้รวมกันราว 152 ล้านล้านดอลลาร์ ซึ่งเป็นระดับสูงสุดเป็นประวัติการณ์ โดยสูงกว่า 2 เท่าเมื่อเทียบกับในช่วงต้นศตวรรษ
รายงานระบุว่า ปริมาณหนี้ดังกล่าวในปี 2015 มีสัดส่วนคิดเป็น 225% ของตัวเลขผลิตภัณฑ์มวลรวมภายในประเทศ (จีดีพี) โดยเพิ่มขึ้นจาก 200% ในปี 2002 และบ่งชี้ถึงการเพิ่มขึ้นของการกู้ยืมที่สูงเกินกว่าการขยายตัวทางเศรษฐกิจในช่วงเวลาดังกล่าว
IMF ได้เรียกร้องให้รัฐบาลของบางประเทศหาทางแก้ไขปัญหาหนี้ภาคเอกชนที่กำลังพุ่งสูงขึ้นอย่างมาก โดยเฉพาะในจีน และบราซิล
นอกจากนี้ IMF ยังระบุว่า หนี้เสียในภาคธนาคารถือเป็นอุปสรรคต่อความพยายามลดหนี้ของประเทศที่มีเศรษฐกิจก้าวหน้าอย่างยุโรป      
 
                